wannaphong/clean_thaiwikipedia huggingface dataset:
# ขั้วต่อบีเอ็นซี
thumb|right|ตัวแปลงระหว่างขั้ว BNC ตัวเมีย และปลั๊กแบบบานานา 

ขั้วต่อบีเอ็นซี  เป็นขั้วต่อสัญญาณความถี่วิทยุ (RF) แบบหนึ่ง ใช้สำหรับเชื่อมต่อสายเคเบิลแบบโคแอกเชียล ขั้วต่อนี้ ตั้งชื่อตามกลไกการล็อกแบบ Bayonet และผู้ประดิษฐ์คิดค้นสองคน คือ Neill และ Concelman

ขั้วต่อบีเอ็นซีนั้นมีใช้สำหรับการเชื่อมต่อสัญญาณภาพระดับมืออาชีพ ทั้งสัญญาณอะนาลอก และอินเตอร์เฟสดิจิทัลแบบอนุกรม (Serial Digital Interfce) การเชื่อมต่อสายอากาศวิทยุสมัครเล่น และอุปกรณ์ทดสอบทางอิเล็กทรอนิกส์แทบจะทุกอย่างนับเวลากว่า 35 ปีมาแล้ว

ขั้วต่อแบบนี้ ถือเป็นทางเลือกหนึ่งของขั้วต่อแบบอาร์ซีเอ (RCA) เมื่อใช้สำหรับสัญญาณภาพคอมโพสิตวิดีโอ (Composite video) ในอุปกรณ์แหล่งสัญญาณภาพทั่วไป อย่างไรก็ตามอุปกรณ์อิเล็กทรอนิกส์จำนวนมากที่มีแจ็คอาร์ซีเอ ก็สามารถใช้แจ็คบีเอ็นซี ได้โดยผ่านตัวแปลง นอกจากนี้แล้ว ขั้วต่อบีเอ็นซี ยังนิยมใช้กันในเครือข่ายอีเธอร์เน็ต 10BASE2 ทั้งการเชื่อมต่อแบบสายเคเบิล และการ์ดเครือข่าย ซึ่งล้าสมัยไปแล้ว

รุ่นย่อยของขั้วต่อบีเอ็นซี เรียกว่าขั้วต่อทีเอ็นซี (TNC ย่อจาก Threaded Neill-Concelman) มีประสิทธิภาพที่สูงกว่าบีเอ็นซีแบบเดิม ใช้สำหรับช่วงความถี่ไมโครเวฟ

ขั้วต่อบีเอ็นซีนั้นมักจะใช้ในงานอิเล็กทรอนิกส์ NIM (Nuclear Instrumentation Module) แต่ปัจจุบันมักจะถูกแทนที่ด้วยขั้วต่อLEMOซึ่งมีขนาดเล็กจิ๋ว และมีความหนาแน่นสูงกว่า

 แหล่งข้อมูลอื่น 
 อ้างอิงขั้วต่อไมโครเวฟ 
 ข้อมูลเกี่ยวกับขั้วต่อบีเอ็นซี
 เว็บไซต์ Amphenol เกี่ยวกับขั้วต่อบีเอ็นซี ยืนยันแหล่งที่มาของชื่อ
# ขวด
thumbnail|right|ขวดขวด เป็นภาชนะที่มีรูปทรงยาว ทั่วไปใช้บรรจุน้ำ หรือของเหลว ส่วนใหญ่ทำจากวัสดุประเภทแก้ว หรือ พลาสติก รูปทรงของขวดมีหลายแบบ โดยทั่วไปปากขวดมีขนาดหน้าตัดเล็กกว่าตัวขวด ถ้าหน้าตัดเท่ากันเรียกว่ากระบอก

 วัสดุที่ใช้ 
วัสดุที่นิยมใช้ทำขวดได้แก่
 แก้ว
 พลาสติก ได้แก่
 เพ็ท
 พอลิเอทีลีน
# ทรานซิสเตอร์ดาร์ลิงตัน
ทรานซิสเตอร์ดาร์ลิงตัน  เป็นอุปกรณ์สารกึ่งตัวนำที่รวมเอาทรานซิสเตอร์แบบไบโพล 2 ตัวแบบเดียวกัน มาเชื่อมต่อแบบ tandem (มักจะเรียกว่า คู่ดาร์ลิงตัน; darlington pair) ให้เป็นอุปกรณ์ตัวเดียว โดยมีการขยายกระแสผ่านทรานซิสเตอร์ตัวแรก จากนั้นก็ขยายโดยทรานซิสเตอร์ตัวที่สองอีกทอดหนึ่ง ด้วยเหตุนี้จึงทำให้มีอัตราขยาย (gain) ที่สูงมาก (เขียน &beta หรือ hFE) และกินเนื้อที่น้อยกว่าการใช้ทรานซิสเตอร์ 2 ตัวแยกกัน แม้จะเชื่อมต่อแบบเดียวกันก็ตาม แต่การใช้ทรานซิสเตอร์แยกกันสองตัวในวงจรจริงยังพบได้ทั่วไป แม้ว่าจะมีอุปกรณ์รวมในชิ้นเดียวกันแบบนี้แล้วก็ตาม

การจัดทรานซิสเตอร์แบบนี้ เป็นผลงานการคิดค้นของซิดนีย์ ดาร์ลิงตัน (Sidney Darlington) แนวคิดในการเชื่อมต่อทรานซิสเตอร์ 2 หรือ 3 ตัวมาเป็นชิปตัวเดียวกันนั้น เขาได้จดสิทธิบัตรเอาไว้แล้ว แต่ทั้งนี้ไม่รวมถึงแนวคิดการจับรวมทรานซิสเตอร์จำนวนใดๆ มาไว้บนชิปเดียวกัน ซึ่งในกรณีนั้น ถือว่าครอบคลุมหลักการไอซีสมัยใหม่ทั้งหมด

สำหรับการจัดวงจรทรานซิสเตอร์ที่คล้ายกันนี้ โดยมีการใช้ทรานซิสเตอร์ 2 ตัว ที่มีชนิดต่างกัน (คือ NPN กับ PNP) จะเรียกว่าคู่ Sziklai pair หรือบางครั้งก็เรียกว่าคู่ดาร์ลิงตันพิเศษ (Darlington pair)

 คุณสมบัติ 
ทรานซิสเตอร์แบบคู่ดาร์ลิงตันนั้นทำงานเหมือนทรานซิสเตอร์ตัวเดียว ที่มีอัตราขยายกระแสสูงมาก อัตราขยายรวมของทรานซิสเตอร์แบบดาร์ลิงตันนั้น เท่ากับผลคูณของอัตราขยายของทรานซิสเตอร์แต่ละตัว ดังนี้

ในปัจจุบัน อุปกรณ์สมัยใหม่โดยทั่วไปจะมีอัตราขยายสูงถึง 1,000 หรือมากกว่านี้ ดังนั้นจึงต้องการกระแสเบสที่น้อยมาก เพื่อสวิตช์ให้คู่ดาร์ลิงตันนี้ทำงาน ในอุปกรณ์รวมนั้นจะมี 3 ขา (B, C และ E) เทียบเท่ากับขาของทรานซิสเตอร์มาตรฐานโดยทั่วไป 

สำหรับแรงดันเบส-อีมิตเตอร์นั้นก็สูงกว่า โดยมีค่ารวมเท่ากับผลรวมของแรงดันเบส-อีมิตเตอร์ทั้ง 2 ดังนี้

การเปิดให้ทำงานนั้นจะต้องมีแรงดันประมาณ 0.6 โวลต์คร่อมรอบต่อเบส-อีมิตเตอรั้งสอง 2 ซึ่งเชื่อมต่อแบบอนุกรมภายในคู่ดาร์ลิงตันนี้ ดังนั้นมันจึงต้องการแรงดันมากกว่า 1.2 โวลต์เพื่อจะเปิดการทำงาน และเมื่อคู่ดาร์ลิงตันมีสภาพการนำไฟฟ้าเต็ม ก็จะมีแรงดันไฟฟ้าอิ่มตัวเท่ากับ 0.6 โวลต์ ในการจัดวงจรแบบนี้ทำให้เกิดการสูญเสียกำลังเป็นความร้อนมากทีเดียว

ข้อเสียอีกอย่างหนึ่งของทรานซิสเตอร์แบบคู่ดาร์ลิงตัน ก็คือ ความเร็วในการสวิตช์จะช้า เนื่องมาจาก ทรานซิสเตอร์ตัวแรกไม่สามารถจ่ายกระแสได้อย่างรวดเร็วไปยังขาเบสของทรานซิสเตอร์ตัวที่สอง ทำให้คู่ดาร์ลิงตันนี้สวิตช์ปิดช้าด้วย การแก้ปัญหาดังกล่าว มักจะใช้ตัวต้านทานค่าราว 200 โอห์ม เชื่อมต่อระหว่างขาเบาและอีมิตเตอร์ของทรานซิสเตอร์ตัวที่สอง และใช้ทรานซิสเตอร์ดาร์ลิงตันแบบรวม จึงมักจะมีตัวต้านทานแบบนี้รวมอยู่ด้วย

นอกจากนี้แล้ว มันยังมีการเปลี่ยนเฟสที่มากกว่าทรานซิสเตอร์เดี่ยวๆ และด้วยเหตุนี้จึงไม่มีเสถียรภาพกับแรงดันป้อนกลับแบบลบเป็นอย่างมาก

ทรานซิสเตอร์แบบคู่ดาร์ลิงตันนั้นมักจะจำหน่ายเป็นชุดสมบูรณ์ แต่เราอาจสร้างคู่ดาร์ลิงตันขึ้นเองก็ได้ โดยใช้ทรานซิสเตอร์ 2 ตัว ให้ Q1 (เป็นทรานซิสเตอร์ตัวซ้ายในรูป) อาจเป็นทรานซิสเตอร์กำลังต่ำ แต่โดยปกติแล้ว Q2 (ทรานซิสเตอร์ตัวขวามือในรูป) จะต้องเป็นแบบกำลังสูง กระแสคอลเลกเตอร์สูงสุด หรือ IC(max) สำหรับคู่ดาร์ลิงตันนี้จะเท่ากับ IC(max) ของ Q2 

ทรานซิสเตอร์ดาร์ลิงตันที่มีจำหน่ายโดยทั่วไป คือเบอร์ 2N6282 ซึ่งมีอัตราขยายกระแส 2,400 ที่กระแสคอลเลกเตอร์ 10 แอมแปร์ และมีรีซิสเตอร์สำหรับปิดสวิตช์ด้วย

คู่ดาร์ลิงตันนี้มีความไวสูงพอสมควร ในการตอบสนองกระแสที่ต่ำมาก ที่ผ่านจากผิวหนังของมนุษย์ ทำให้สามารถนำไปประยุกต์ใช้เป็นสวิตช์สัมผัสได้

 แหล่งข้อมูลอื่น 
 การใช้คู่ดาร์ลิงตันในการออกแบบวงจรทรานซิสเตอร์
# ดับเบิ้ลยู (วงดนตรี)
ดับเบิ้ลยู เป็นวงดนตรีดูโอ้สัญชาติไทย ก่อตั้งเมื่อปี พ.ศ. 2541 ภายใต้สังกัดค่าย RPG ในเครือจีเอ็มเอ็ม แกรมมี่ ประกอบสมาชิกคู่ชาย-หญิง ได้แก่ "จั๊ก - ชวิน จิตรสมบูรณ์" ตำแหน่ง กีต้าร์, ร้องนำ และ "หญิง - พรวิสา มีลาภสม" ตำแหน่ง ร้องนำ

โดยออกอัลบั้มร่วมกันถึงสองชุด อัลบั้มชุดแรกในชื่อ "Double You" ในปีพ.ศ. 2541 ภายใต้สังกัด แกรมมี่แกรนด์ ในเครือจีเอ็มเอ็ม แกรมมี่ มีเพลงเปิดตัวได้แก่ เพลง โดนเหมือนกัน (ร้องโดย: จั๊ก-หญิง), เพลง เหนื่อย (ร้องโดย: จั๊ก), เพลง เธอสวย (ร้องโดย: จั๊ก) เพลง ฉันผิดเอง (ร้องโดย: หญิง) เป็นต้น

ต่อมาได้ออกอัลบั้มชุดที่สองในชื่อ "Glow in the Dark" ในปี พ.ศ. 2543 โดยได้ย้ายค่ายมาอยู่ภายใต้สังกัด RPG ซึ่งอยู่ในเครือแกรมมี่เช่นกัน เปิดตัวด้วยเพลง ฉันจะตาม, รักฉันเพราะอะไร และเพลง ตัวจริง...ของเธอ เป็นต้น

วงดับเบิ้ลยู มีผลงานเพลงที่สร้างชื่อเสียงได้แก่ เพลง เหนื่อย, เธอสวย, ฉันผิดเอง, ฉันจะตาม, รักฉันเพราะอะไร และเพลง ตัวจริง...ของเธอ

ปัจจุบันหลังแยกวง จั๊กหันมาเป็นนักร้องเดี่ยว นักแต่งเพลง อีกทั้งยังเป็นนักแสดงอีกด้วย อีกทั้งยังเป็นนักร้องนำวง ดิ โอฬาร โปรเจ็คต์ ด้วย ส่วนหญิงหันไปออกอัลบั้มแนวลูกทุ่งในชื่อ "หญิง ร็อคสยาม"

 สมาชิก 
 ชวิน จิตรสมบูรณ์ (จั๊ก) กีต้าร์ / ร้องนำ
 พรวิสา มีลาภสม (หญิง) ร้องนำ

 ผลงาน 
 Double You (พ.ศ. 2541)  
สังกัด แกรมมี่แกรนด์
 ได้แค่นี้ 
 เธอสวย
 ช่วยไม่ได้ 
 จับเข่าคุยกัน 
 ไม่ขออะไรอีกเลย 
 เหนื่อย 
 ฉันก็ไม่รู้ (เขาก็ไม่รู้)
 โดนเหมือนกัน
 ฉันผิดเอง 
 ยังไม่ตาย

 Glow in the Dark (พ.ศ. 2543)  
 สังกัด RPG 
 ฉันจะตาม 
 รักฉันเพราะอะไร
 ไม่อยากเป็นตัวร้าย 
 ตัวจริง..ของเธอ 
 อยากอยู่เหงาเหงา 
 เสียดายเวลา 
 อยู่ในบ้านคนเดียว 
 ก็ฉันมันน่าเบื่อ 
 คนเดือดร้อน 
 เหมือนกันไปหมด
# โคลอสเซียม
โคลอสเซียม , โคลิเซียม  หรือทวิอัฒจันทร์ฟลาเวียน  เป็นสนามกีฬากลางแจ้งขนาดใหญ่ตั้งอยู่ใจกลางกรุงโรม เริ่มสร้างขึ้นในสมัยจักรพรรดิแว็สปาซิอานุสแห่งจักรวรรดิโรมัน และสร้างเสร็จในสมัยของจักรพรรดิติตุสในคริสต์ศตวรรษที่ 1 อัฒจันทร์เป็นรูปวงกลมก่อด้วยอิฐและหินทรายวัดโดยรอบได้ประมาณ 527 เมตร สูง 57 เมตร สามารถจุผู้ชมได้ประมาณ 50,000 คน มีการออกแบบอย่างชาญฉลาดโดยสร้างให้สนามกีฬามีลักษณะเป็นรูปวงรี เพื่อให้ผู้ชมรู้สึกเข้าใกล้นักกีฬา และมีการออกแบบทางระบายน้ำเพื่อไม่ให้น้ำท่วมขังในสนามขณะเกิดฝนตก ถือเป็นต้นแบบของสนามกีฬาต่าง ๆ ในปัจจุบัน ใช้เวลาก่อสร้างประมาณ 10 ปี

7 กรกฎาคม พ.ศ. 2550 โคลอสเซียมได้รับเลือกให้เป็น 1 ในเจ็ดสิ่งมหัศจรรย์ของโลกยุคใหม่ จากการลงคะแนนทั่วโลกทั้งทางอินเทอร์เน็ตและโทรศัพท์มือถือ
# พระองคุลิมาลเถระ
องคุลิมาล หรือ พระองคุลิมาลเถระ เป็นบุคคลสำคัญในยุคต้นแห่งพุทธศาสนา โดยเฉพาะตามพุทธประวัติพุทธฝ่ายเถรวาท เดิมนั้นเป็นโจรปล้นฆ่าคน แต่ภายหลังมีศรัทธาในพุทธศาสนา ได้กลับใจบวชเป็นพระภิกษุ และบรรลุเป็นพระอรหันต์ อีกทั้งมียังบทสวดของท่านอีกด้วย ชื่อ อังคุลิมาลปริตร คำว่า องคุลิมาล นั้นมาจากภาษาบาลี องฺคุลิมาล, จาก องฺคุลิ (นิ้วมือ) + มาล (มาลัย สร้อยคอ สาย แถว) แปลว่า ผู้มีนิ้วมือเป็นมาลัย

แต่เดิมนั้นองคุลิมาลชื่อว่า อหิงสกะ เป็นบุตรของปุโรหิตในราชสำนักของ พระเจ้าปเสนทิโกศล เมืองสาวัตถี บิดามีนามว่า "คัคคะ" มารดามีนามว่า นางมันตานี อหิงสกะได้ไปเรียนวิชาที่เมืองตักกสิลาพระศรีคัมภีรญาณ,รศ.ดร.และคณะ. (2557). พจนานุกรมพระไตรปิฎกภาษาไทย ฉบับมหาวิทยาลัยมหาจุฬาลงกรณราชวิทยาลัย : Thai Tipitaka Dictionary Mahachulalongkornrajavidyalaya University.รายงานการวิจัย, กองวิชาการ : มหาวิทยาลัยมหาจุฬาลงกรณราชวิทยาลัย. หน้า 271 หรือ ขุ.อป.(ไทย) 32/585/89 และสามารถเรียนได้รวดเร็วอีกทั้งยังปรนนิบัติอาจารย์อย่างดี จนเป็นที่รักใคร่ของอาจารย์อย่างมาก เป็นเหตุให้ศิษย์อื่นริษยา จึงยุยงอาจารย์ว่าองคุลิมาลคิดจะทำร้าย อาจารย์จึงคิดจะกำจัดองคุลิมาลเสีย โดยบอกกองคุลิมาลว่า ถ้าจะสำเร็จวิชาต้องฆ่าคนให้ได้ 1,000 คนเสียก่อน องคุลิมาลจึงออกเดินทางฆ่าคน แล้วตัดนิ้วหัวแม่มือมาคล้องที่คอเพื่อให้จำได้ว่าฆ่าไปกี่คนแล้ว เหตุนี้เอง อหิงสกะจึงได้รับสมญานามว่า องคุลิมาล เมื่อฆ่าจนครบ 999 คน ก็มาพบพระพุทธเจ้า และได้เลื่อมใสในพระพุทธศาสนา ออกบวชเป็นพุทธสาวกพระไตรปิฎก เล่มที่ 13  พระสุตตันตปิฎก เล่มที่ 5 มัชฌิมนิกาย มัชฌิมปัณณาสก์ อังคุลิมาลสูตร. พระไตรปิฎกฉบับสยามรัฐ. [ออนไลน์]. เข้าถึงได้จาก . เข้าถึงเมื่อ 15-7-52

เรื่องราวขององคุลิมาลมีการเล่าขยายความเอาไว้ในเรื่อง กามนิต ของคาร์ล อดอล์ฟ เจลเลอร์รุป กวีชาวเดนมาร์ก
# พิพิธภัณฑ์เจ้าพระยาบดินทรเดชา (สิงห์ สิงหเสนี)
พิพิธภัณฑ์เจ้าพระยาบดินทรเดชา (สิงห์ สิงหเสนี)  ตั้งอยู่ที่โรงเรียนบดินทรเดชา (สิงห์ สิงหเสนี) แขวงพลับพลา เขตวังทองหลาง กรุงเทพมหานคร จัดตั้งขึ้นเพื่อเฉลิมพระเกียรติเนื่องในวโรกาสที่พระบาทสมเด็จพระเจ้าอยู่หัวทรงครองสิริราชสมบัติ ครบ 50 ปี เมื่อปี พ.ศ. 2533 เป็นสถานที่ที่รวบรวมและจัดแสดงประวัติ วีรกรรมและโบราณวัตถุ ที่เกี่ยวข้องกับท่านเจ้าพระยาบดินทรเดชา (สิงห์ สิงหเสนี) เพื่อให้เป็นศูนย์ศิลปวัฒนธรรมไทยสำหรับเยาวชนและชุมชนได้ศึกษา ภายในแบ่งออกเป็นเรือนไทยไม้สักทอง 3 หลัง ได้แก่ เรือนท่านเจ้าพระยาฯ เรือนรัชดาบดินทร และเรือนศิลปนิทัศน์

 แหล่งข้อมูลอื่น 
 พิพิธภัณฑ์เจ้าพระยาบดินทรเดชา (สิงห์ สิงหเสนี)
# การสร้างวงจรรวมขนาดใหญ่มาก
การสร้างวงจรรวมขนาดใหญ่มาก  เป็นกระบวนการในการสร้างวงจรรวม โดยการรวมทรานซิสเตอร์นับพันตัวให้อยู่ในชิปตัวเดียว VLSI เริ่มต้นในทศวรรษที่ 1970 เมื่อเทคโนโลยีของสารกึ่งตัวนำที่สลับซับซ้อน และเทคโนโลยีสื่อสารทั้งหลายกำลังถูกพัฒนา ไมโครโพรเซสเซอร์เป็นตัวอย่างหนึ่งของ VLSI 

การพัฒนา

ชิปเซมิคอนดักเตอร์ครั้งแรกประกอบด้วยสองทรานซิสเตอร์  มีการเพิ่มทรานซิสเตอร์มากขึ้นต่อมาและเป็นผลให้มีการทำงานของแต่ละหน้าที่มากขึ้น หรือหลาย ๆ ระบบถูกรวมเข้าด้วยกันตลอดช่วงเวลา วงจรรวมตัวแรกถูกทำขึ้นประกอบด้วยอุปกรณ์เพียงไม่กี่ตัว มากสุด อาจจะมีสักสิบไดโอด, ทรานซิสเตอร์, ตัวเก็บประจุและตัวต้านทาน ทำให้เป็นไปได้ที่จะบรรจุลอจิกเกทหนึ่งหรือมากกว่าหนึ่งเกทลงในอุปกรณ์เดียว ตามที่เรียกกันตอนนี้ว่า เป็นการรวมวงจรขนาดเล็ก  หรือ SSI การปรับปรุงด้านเทคนิคต่อมานำไปสู่อุปกรณ์ที่มีหลายร้อยลอจิกเกทที่เรียกว่าการรวมวงจรขนาดกลาง  หรือ MSI การปรับปรุงเพิ่มเติม จะนำไปสู่ การรวมวงจรขนาดใหญ่  หรือ LSI คือระบบที่มีอย่างน้อยหนึ่งพันลอจิกเกท เทคโนโลยีในปัจจุบันได้ขยายออกไปไกลจากจุดนี้ไปแล้ว และไมโครโปรเซสเซอร์ในปัจจุบันมีหลายล้านลอจิกเกทและพันล้านของ ทรานซิสเตอร์เดี่ยว ๆ

ครั้งหนึ่ง มีความพยายามที่จะตั้งชื่อและปรับระดับต่าง ๆ ของการรวมกลุ่มขนาดใหญ่ที่สูงกว่า VLSI คำเช่นการสร้างวงจรรวมขนาดยิ่งใหญ่  หรือ ULSI ถูกนำมาใช้ แต่จำนวนมากของเกทและทรานซิสเตอร์ที่มีอยู่ใน อุปกรณ์ที่พบนำมาซึ่งความแตกต่างในการโต้แย้ง คำที่สูงกว่า VLSI จึงไม่ได้นำมาใช้งาน อย่างแพร่หลาย

ณ ต้นปี 2008 ตัวประมวลผลที่มีทรานซิสเตอร์เป็นพันล้านตัวได้ถูกใช้ในเชิงพาณิชย์ เรื่องนี้กลายเป็นเรื่องธรรมดามากขึ้นขณะที่การผลิตเซมิคอนดักเตอร์ขั้นสูงจากรุ่นที่แล้ว ของกระบวนการ 65 นาโนเมตร การออกแบบในปัจจุบัน แตกต่างจากอุปกรณ์ที่เก่าแก่ที่สุด ที่ใช้ระบบอัตโนมัติที่ครอบคลุมการออกแบบและการสังเคราะห์ตรรกะอัตโนมัติที่จะใช้วางตัวทรานซิสเตอร์ ที่ช่วยให้ความซับซ้อนในการทำงานของตรรกะที่สูงขึ้น  บางบล็อกตรรกะที่มีประสิทธิภาพสูง เช่น เซลล์ SRAM (Static random-access memory) ยังได้รับการออกแบบด้วยมือ เพื่อให้แน่ใจว่ามีประสิทธิภาพสูงสุด เทคโนโลยี VLSI อาจจะย้ายไปยัง งานสร้างขนาดเล็กลงไปอีกต่อไป ด้วยการเปิดตัวของเทคโนโลยี NEMS (Nanoelectromechanical systems)

การออกแบบโครงสร้าง

การออกแบบโครงสร้างของ VLSI เป็นวิธีการแบบแยกส่วนที่มีต้นตอมาจาก Carver Mead และ Lynn Conway เพื่อการประหยัดพื้นที่ชิป โดยการลดพื้นที่เชื่อมต่อระหว่างการผลิต สิ่งนี้สามารถทำได้โดยการจัดเตรียมซ้ำ ๆ ของบล็อกแมโครสี่เหลี่ยม ซึ่งสามารถเชื่อมต่อโดยการเดินสายให้ติดกัน ตัวอย่างเช่นมีการแบ่งรูปแบบของตัว adder ให้อยู่ในแถวของเซลล์ ชิ้นบิตเท่า ๆ กัน ในการออกแบบที่ซับซ้อน โครงสร้างนี้อาจจะทำได้โดยการลำดับชั้นการทำ nesting 

การออกแบบโครงสร้าง VLSI ได้รับความนิยมในช่วงต้นปี 1980 แต่สูญเสียความนิยมในภายหลัง เพราะการถือกำเนิดของการจัดวางและเครื่องมือการกำหนดเส้นทางทำให้เกิดการสูญเสียจำนวนมากของพื้นที่โดยการกำหนดเส้นทาง ซึ่งเป็นที่ยอมทนรับเพราะความคืบหน้าของกฎของมัวร์ เมื่อมีการแนะนำภาษาคำอธิบายฮาร์ดแวร์ KARL ในกลางช่วงปี 1970 Reiner Hartenstein ประกาศคำว่า "การออกแบบโครงสร้าง VLSI" (เดิมเป็น "การออกแบบโครงสร้าง LSI") สะท้อนวิธีการเขียนโปรแกรมโครงสร้างของ Edsger Dijkstra โดยขั้นตอนการทำ nesting เพื่อหลีกเลี่ยงโปรแกรมโครงสร้างสปาเก็ตตี้ที่วุ่นวาย
# ราชอาณาจักรเดนมาร์ก
ราชอาณาจักรเดนมาร์ก (,) คือระบอบราชาธิปไตยภายใต้รัฐธรรมนูญและประชาคมที่ประกอบด้วยส่วนที่เป็นอิสระต่อกันสามส่วน:เดนมาร์กทางตอนเหนือของยุโรป, หมู่เกาะแฟโรในมหาสมุทรแอตแลนติก และ กรีนแลนด์ ใน อเมริกาเหนือ โดยมีเดนมาร์กเป็นดินแดนศูนย์กลางที่เป็นที่ตั้งของสถาบันทางด้านการยุติธรรม, การปกครอง และ การบริหารHarhoff, Frederik (1993) Rigsfællesskabet (in Danish with English summary). Århus: Klim, p. 498. ISBN 87-7724-335-8 ความสัมพันธ์ระหว่างรัฐในเครือราชอาณาจักรเดนมาร์กเรียกว่า "Rigsfællesskabet"Skou, Kaare R. (2005) Dansk politik A-Å (in Danish). Aschehoug, p. 578. ISBN 87-11-11652-8  พระประมุขพระองค์ปัจจุบันของราชอาณาจักรเดนมาร์กคือ สมเด็จพระราชาธิบดีเฟรเดอริกที่ 10 แห่งเดนมาร์ก

ในบรรดาสมาชิกทั้งสามก็มีแต่เดนมาร์กเท่านั้นที่เป็นสมาชิกของสหภาพยุโรป. 

ประเทศ  ประชากร  เนื้อที่ (กม²)  ความหนาแน่น (ต่อ กม²) ราชอาณาจักรเดนมาร์ก  5,626,011  2,220,093  2.5  5,519,441  43,094  127  49,006  1,399  34  57,564  2,175,600  0.026
# G
G เป็นอักษรลำดับที่ 7 ในอักษรละติน

 ชื่อเรียก 
 ในภาษาอังกฤษและภาษาอิตาลี เรียกว่า "จี" (IPA: dʒiː)
 ในภาษาเยอรมัน เรียกว่า "เก"
 ในภาษาฝรั่งเศส เรียกว่า "เช"
 ในภาษาสเปน เรียกว่า "เค" (หรือ "เฮ" ในบางภาษาถิ่น)

 ความหมาย 
 G ในทางอาคาร ในทางสถาปัตยกรรม แสดงถึงชั้นที่อยู่ระดับเดียวกับพื้นดิน
 G ในทางฟิสิกส์ ใช้แทนแรงโน้มถ่วง
 g ในหน่วยวัด ใช้แทน กรัม

 อื่นๆ 
 จีสปอต
 จี-สตริง
 จี 8
 จี-14 เป็นองค์กรฟุตบอลในยุโรป
# O
O (ตัวใหญ่:O ตัวเล็ก:o) เป็นอักษรละติน ในลำดับที่ 15 โดยชื่อเรียกคือ "โอ"

 ความหมายของ O และ o 
 O เป็นสัญลักษณ์ของธาตุออกซิเจน
 O เป็น 1 ใน 4 ของหมู่โลหิต
# B
B (ตัวใหญ่: B, ตัวเล็ก: b) คืออักษรตัวที่สองและพยัญชนะตัวแรกในอักษรละติน 

 ชื่อเรียก 
 ในภาษาอังกฤษและอิตาลี เรียกว่า "บี"
ในภาษาเยอรมัน ฝรั่งเศส และสเปน เรียกว่า "เบ" 
ในภาษาจีน เรียกว่า "เปอ"

 ประวัติ 
 ไฮโรกลิฟบ้าน อักษรไซนายบ้าน อักษรฟีนิเชียเบ็ธ อักษรกรีกเบต้า อักษรอีทรัสคันB อักษรละตินBไฮโรกลิฟอียิปต์รูปบ้านอักษรไซนาย บ้านอักษรฟินิเชีย เบ็ธ65px|อักษรกรีก เบต้าอักษรอีทรัสคัน Bอักษรละติน B

อักษร B มีต้นกำเนิดจากอักษรภาพรูปบ้านในไฮโรกลิฟ ซึ่งพัฒนาเป็นอักษรฟีนิเชีย เบ็ธ  (เป็นภาษาฟีนิเชียแปลว่าบ้าน) อักษรกรีก เบต้า หรือ บีตาhttps://www.dictionary.com/e/b-letter/ และแพร่ผ่านอักษรอีทรัสคันไปเป็นอักษรละติน B ในที่สุด

 การใช้งาน 
อักษร B ในภาษาส่วนมาก เช่นภาษาอังกฤษ บาลี มลายู อินโดนีเซีย รวมถึงสัทอักษรสากลใช้เพื่อแสดงถึงเสียงกัก ริมฝีปาก ก้อง (เสียง บ ในภาษาไทย) และบางภาษาใช้แสดงถึงเสียงพยัญชนะริมฝีปากอื่น ๆ 

นอกจากนี้ตัวอย่างการใช้งานของอักษร B ได้แก่

 อักษรตัวใหญ่หรือตัวเล็ก 

 B หรือ b ใช้แทนค่าที่เท่ากับ 11 ในระบบเลขตามฐานตั้งแต่เลขฐานสิบเอ็ดเป็นต้นไป เช่น เลขฐานสิบหก เป็นต้น

 เฉพาะอักษรตัวใหญ่ 

B เป็นสัญลักษณ์ของธาตุโบรอน
 ในโปรแกรมไมโครซอฟท์วินโดวส์ ปุ่มไอคอน B ใช้ทำตัวอักษรหนา
ในดนตรีสากล B แทนโน้ตเสียงที และคอร์ดทีเมเจอร์ ยกเว้นยุโรปกลางและสแกนดิเนเวีย ซึ่งนิยมใช้ H แทนเสียงที และ B แทนเสียงทีแฟลต
B เป็นหนึ่งในสี่หมู่โลหิตในระบบ ABO
ในฟิสิกส์ B ใช้แทนสนามแม่หล็ก
B แทนหน่วยเบล ซึ่งเป็นหน่วยของความดัง
ในวิทยาการคอมพิวเตอร์ใช้ B แทนหน่วยไบต์
B  เป็นชื่อของกลุ่มวิตามิน
เกรด B ในการศึกษา หมายถึงผลคะแนนที่ดี

 เฉพาะอักษรตัวเล็ก 

 ในวิทยาการคอมพิวเตอร์ใช้ b แทนหน่วยบิต
 ในฟิสิกส์แทนบอตทอมควาร์ก
# D
D (ตัวใหญ่:D ตัวเล็ก:d) เป็นอักษรละตินลำดับที่ 4

 ชื่อเรียก 
 ในภาษาอังกฤษและอิตาลี เรียกว่า "ดี"
 ในภาษาเยอรมัน ฝรั่งเศส และสเปน เรียกว่า "เด"

 ไฮเออโรกลีฟอียิปต์ ประตู, ปลา ฟินิเชีย ดาเลท กรีก เดลตา อีทรัสคัน D ละติน DO31K1K2 35px 55px 30px x20px|Latin D

 ความหมาย 
 ในทางเคมี D ใช้เป็นสัญลักษณ์ของ ดิวเทอเรียม หรือที่เรียกว่าไฮโดรเจนหนัก
 ในทางเศรษฐศาสตร์ D ใช้แทน อุปสงค์ (demand)
 ในการศึกษา การให้เกรด D หมายถึงผลคะแนนที่ต่ำกว่าค่าเฉลี่ย
 ในทางเรขาคณิต d เป็นสัญลักษณ์ของเส้นผ่านศูนย์กลาง
 ในการเขียนเลขโรมัน D มีค่าเท่ากับ 500
 D เป็นชื่อของ วิตามิน
 d ในหน่วยเอสไอ ใช้แทน เดซิ
 พรรคเดโมแครต พรรคการเมืองในสหรัฐอเมริกา ใช้อักษรย่อว่า D
 ในปฏิทิน D เป็นสัญลักษณ์ของเดือนธันวาคม (December)
 เกียร์ D ของเกียร์ออโต้ เป็นเกียร์ที่ใช้ในการขับเคลื่อนไปข้างหน้าย่อมาจากคำว่า drive
 ในทางดนตรี D เป็นตัวโน้ตตัวหนึ่ง ใช้แทนโน้ต เร
 ในทางกีฬา D มักจะใช้ย่อสำหรับ ฝ่ายรับ หรือกองหลัง
 สัญลักษณ์ D ในเหรียญเงินของสหรัฐอเมริกา หมายถึงเหรียญนั้นผลิตจากโรงกษาปณ์จากเมืองเดนเวอร์ (Denver)
 ในการ์ตูนและวรรณกรรม
 วันพีซ D เป็นชื่อกลางของตัวละครหลักหลายตัวในเรื่องที่มีบทบาทสำคัญ
 แวมไพร์ฮันเตอร์ดี ชื่อตัวละครหลักในเรื่อง
 Initial D เป็นชื่อทีมแข่งรถของพระเอก

 สัญลักษณ์ที่มีลักษณะคล้าย 
 Ð ð
 Ɗ
# C
C (ตัวใหญ่:C ตัวเล็ก:c) เป็นอักษรละติน ลำดับที่ 3

 ชื่อเรียก 
 ในภาษาอังกฤษ เรียกว่า "ซี" ([siː])
 ในภาษาเยอรมัน ฝรั่งเศส และสเปน เรียกว่า "เซ" และผู้พูดโดยมากในประเทศสเปนมักเรียก "เธ" (/θ/)"La Pronunciación (Student Speak) | Influence of English "z" in Spanish Pronunciation." Language Exchange - Expose Your Mind. Web.  .
 ในภาษาอิตาลี เรียกว่า "ชิ"
 Hebrew gimel Phoenician gimel Classical Greek Gamma Early Latin C Late Latin C 65px|Hebrew gimel 65px|Phoenician gimel Classical Greek Gamma Early Latin 65px|Late Latin C

 ความหมาย 
 ในภาษาโปรแกรม ซี ซีพลัสพลัส ซีชาร์ป
 C เป็นสัญลักษณ์ของธาตุคาร์บอน
 รหัสสีคอมพิวเตอร์ CMYK จะใช้ C แทน สีไซอัน (สีฟ้าสว่าง)
 ในการเขียนเลขโรมัน C มีค่าเท่ากับ 100
 ในกีฬาบาสเกตบอล C ใช้แทน เซ็นเตอร์
 ในกีฬาฟุตบอล CB ใช้แทน เซนเตอร์แบ็ก
 ในหน่วยเงิน c หรือ ¢ ใช้แทน เซนต์
c ในทางฟิสิกส์หมายถึงความเร็วของแสง

 อื่นๆ 
 ภาษามลายูใช้แทนเสียง /จ/
 ภาษาบาลี ใช้แทนเสียงไม่ก้อง ไม่มีลม วรรคจะ ตรงกับรูปอักษรไทย จ และเสียงอักษรไทย /จ/
 С ในอักษรซีริลลิก ที่เขียนคล้ายกัน
 "soft c" ซึ่งออกเสียง /s/ ในภาษาอังกฤษ เมื่อถอดรูปอักษรเป็นอักษรไทย ในคำทับศัพท์หรือศัพท์ยื้ม ส่วนใหญ่ย่อมใช้ ซ เช่น ออนซ์ (ounce), ฟัสซิสต์ (Fascist), เซนติเมตร (centimeter), เซล (cell) เป็นต้น และ ศ เช่น ไอศกรีม (ice cream), ออฟฟิศ (office), ศิวิไลซ์ (civilize) เป็นต้น
# N
N (ตัวใหญ่:N ตัวเล็ก:n) เป็นอักษรละตินในลำดับที่ 14

 ชื่อเรียก 
 ในภาษาอังกฤษ และภาษาเยอรมัน เรียกว่า "เอ็น"
 ในภาษาฝรั่งเศส เรียกว่า "แอน "
 ในภาษาสเปน เรียกว่า "เอเน"
 ในภาษาอิตาลี เรียกว่า "เอนเน"

 Egyptian hieroglyph 'J' Phoenician N Etruscan N Greek Nu D 64x64px 64x64px 64x64px

 ความหมาย 
 N เป็นสัญลักษณ์ทางฟิสิกส์ของแรงในหน่วยนิวตัน
 N เป็นสัญลักษณ์ของธาตุไนโตรเจน
 N เป็นชื่อย่อ เนียร์ ตัวละครในการ์ตูนญี่ปุ่นเรื่องเดธโน้ต
 ₦ เป็นสัญลักษณ์แทนหน่วยเงินของประเทศไนจีเรีย ไนรา
 N ตัวย่อ North คือ เหนือ
# K
K (ตัวใหญ่:K ตัวเล็ก:k) เป็นอักษรละติน นับเป็นอักษรตัวที่ 11 ของอักษรในภาษาอังกฤษ

 ชื่อเรียก 
 ในภาษาอังกฤษ เรียกว่า "เค"
 ในภาษาเยอรมัน เรียกว่า "คา"
 ในภาษาฝรั่งเศส เรียกว่า "กา"
 ในภาษาสเปน เรียกว่า "กา"
 ในภาษาอิตาลี เรียกว่า "คัปปา" (K เป็นอักษรละตินที่ไม่มีใช้ในภาษาอิตาลี)
 ในภาษาเวียดนาม เรียกว่า "เก" หรือ "เกอ" (K เป็นอักษรละตินตัวที่ 13)
 Egyptian hieroglyph D Proto-Semitic K Phoenician kaph Etruscan K Greek Kappa d ไฟล์:Proto-semiticK-01.png ไฟล์:PhoenicianK-01.png ไฟล์:EtruscanK-01.png 64px

 ความหมาย 
 K เป็นสัญลักษณ์ของธาตุโพแทสเซียม
 K เป็นชื่อของ วิตามิน
 k ในหน่วยเอสไอ ใช้แทน กิโล
# F
''เนื่องจากข้อจำกัดทางเทคนิค ทำให้หน้า "F#" นั้นมาที่หน้านี้ สำหรับบทความเกี่ยวกับภาษาโปรแกรม F# ดูภาษาเอฟชาร์ป

F (ตัวใหญ่:F ตัวเล็ก:f) เป็นอักษรละติน ลำดับที่ 6

 ชื่อเรียก 
 ในภาษาอังกฤษและภาษาเยอรมัน เรียกว่า "เอฟ"F
 ในภาษาฝรั่งเศส เรียกว่า "แอฟ"
 ในภาษาสเปน เรียกว่า "เอเฟ"
 ในภาษาอิตาลี เรียกว่า "เอฟเฟด"
 Proto-Semitic W Phoenician  waw Etruscan V หรือ W Greek  Digamma Roman F ไฟล์:Proto-semiticW-01.png ไฟล์:PhoenicianW-01.png 40px 100px Roman F

 ความหมาย 
 F เป็นสัญลักษณ์ของธาตุฟลูออรีน
 ฟาเรนไฮต์ (Fahrenheit)
 เอฟ-เทสต์ (F-Test) ในทางสถิติ
 ฟารัด (farad) หน่วยวัดของค่าตัวเก็บประจุ
 ความถี่ (frequency)
 จำนวนฟีโบนัชชี
 รูรับแสง ใช้สัญลักษณ์ f ในการถ่ายภาพ
 ภาษาเอฟชาร์ป ภาษาคอมพิวเตอร์
 ในการวัดผลการสอบ F หมายถึงการสอบตก ย่อมาจากคำว่า fail
# U
U (ตัวใหญ่:U ตัวเล็ก:u) เป็นอักษรละตินลำดับที่ 21 ซึ่งในภาษาอังกฤษอ่านว่า "ยู" ในขณะที่เยอรมัน อิตาลี สเปน และฝรั่งเศส เรียกว่า "อู" ในขณะเดียวกันในประเทศไทยนิยมเรียกว่า "ยู" เช่นเดียวกับใน ภาษาญี่ปุ่น เรียกว่า "ยู" (ユー)
ชื่อเรียก
 ในภาษาเวียดนาม เรียกว่า "อู" เป็นตัวอักษรที่ 25 ปัจจุบันได้เปลี่ยนไปใช้ด้วย "สระอู" แทน
 ในภาษาตุรกีและภาษาแอลเบเนีย เรียกว่า "อู"

 ความหมาย 
 U เป็นสัญลักษณ์ของธาตุยูเรเนียม
 U หรือ u ใช้แทนคำว่า you ในภาษาแชต
 ในทางคณิตศาสตร์  ใช้แทนยูเนียน และ  ใช้แทนอินเตอร์เซกชัน ในทฤษฎีเซต
 ในทางการทหาร U- เป็นชื่อนำหน้าของเรือดำน้ำเยอรมันในช่วงสงครามโลกครั้งที่ 2 (เช่น U-20)
 u ในบางครั้งใช้แทนสัญลักษณ์ มิว (μ)

 รูปแบบอื่นของอักษร 
Ù Ú Û Ü Ũ Ŭ Ǔ Ű Ů Ū Ų Ư Ụ Ủ
# Q
Q (ตัวใหญ่:Q ตัวเล็ก:q) เป็นอักษรละติน ลำดับที่ 17

 ชื่อเรียก 
 ในภาษาอังกฤษ เรียกว่า "คิว"
 ในภาษาเยอรมัน เรียกว่า "คู"
 ในภาษาฝรั่งเศส  เรียกว่า "กูว์"
 ในภาษาสเปน เรียกว่า "กู"
 ในภาษาอิตาลี เรียกว่า "คุ"
 Egyptian hieroglyph  wj Phoenician  qoph Etruscan Q Greek  Qoppa V24 ไฟล์:PhoenicianQ-01.png 64px ไฟล์:Capital Greek letter qoppa.svg
คิว ภาษาญี่ปุ่น 9 (เก้า)
# V
V (ตัวใหญ่:V ตัวเล็ก:v) เป็นอักษรละติน ตัวที่ 22

 ชื่อเรียก 
 ในภาษาอังกฤษ เรียกว่า "วี" (vee) (/viː/)
 ในภาษาเยอรมันและภาษาโปแลนด์ เรียกว่า "เฟา" (vau)
 ในภาษาฝรั่งเศส เรียกว่า "เว" (vé)
 ในภาษาสเปน เรียกว่า "อูเบ" (uve)
 ในภาษาอิตาลี เรียกว่า "วู" หรือ "วี"
 ในภาษาญี่ปุ่น เรียกว่า "วี" (ヴィー) และมักจะถูกเรียกว่า "บุอิ" หรือ "บุย" (ブイ)
 ในภาษาไทย นิยมเรียกว่า "วี"
 ในภาษาเวียดนามและภาษาแอลเบเนีย เรียกว่า "เว" หรือ "เวอ"

 เสียงอ่าน 
 ในภาษาอังกฤษและภาษาอิตาลี - v ออกเสียงคล้าย ว (van = แวน, vasto = วัสโต) แต่ถ้าเป็นตัวสะกดจะออกเสียงคล้าย ฟ (love = เลิฟ, provvidenza = ปรอฟวีเดนซา)
 ในภาษาเยอรมัน - ออกเสียงคล้าย ฟ (von = ฟอน)
 ในภาษาสเปน - ออกเสียงคล้าย บ (vaca = บากา)
 ในโรมะจิในภาษาญี่ปุ่น - ไม่มีการใช้อักษร v โดยจะใช้อักษร b แทน

 ความหมาย 
 ในการเขียนเลขโรมัน V มีค่าเท่ากับ 5
 V เป็นสัญลักษณ์แทน ดาวศุกร์ (Venus)
 V เป็นสัญลักษณ์ของธาตุวาเนเดียม
 สัญลักษณ์มือรูป V โดยชูนิ้วชี้และนิ้วกลางขึ้น สัญลักษณ์แทน "ชัยชนะ" หรือจำนวน 2
 ในทางไฟฟ้า V สัญลักษณ์แทน โวลต์
 ชันแนลวี (Channel V) เป็นช่องรายการเพลง
 ในทางฟิสิกส์ v ใช้แทน ความเร็ว หรือ อัตราเร็ว
 V เป็นชื่อหุ่นยนต์หนึ่งในการ์ตูนเรื่อง กันดั้ม (วีกันดั้ม)
 ในรายการทรู อคาเดมี่ แฟนเทเชียของไทย V ใช้เป็นอักษรนำหน้ารหัสประจำตัวของนักล่าฝัน อาจมีความหมายว่า Vote เช่น V10 อาจหมายถึง Vote 10 หรือ Vote Number 10
V คือ verb และ version

 อื่นๆ 
V เป็นอักษรหนึ่งที่ไม่ค่อยมีการใช้งานในภาษาอังกฤษ เช่นเดียวกับ J, K, W และ Y
# T
T (ตัวใหญ่: T, ตัวเล็ก: t) เป็นอักษรละตินลำดับที่ 20

 ชื่อเรียก 
 ในภาษาอังกฤษ เรียกว่า "ที"
 ในภาษาเยอรมัน เรียกว่า "เท"
 ในภาษาฝรั่งเศส และภาษาสเปน เรียกว่า "เต"
 ในภาษาอิตาลี เรียกว่า "ตี"
ในภาษาเวียดนามและภาษาแอลเบเนีย เรียกว่า "เตอ"
 Phoenician  taw Etruscan T Greek  Tau ไฟล์:PhoenicianT-01.png 40px 64px

 ความหมาย 
 T ในทางความหมาย หมายถึง อุณหภูมิ (Temperature)
 t ในทางวิทยาศาสตร์ หมายถึง เวลา (time)
 T แทนไอโซโทปทริเทียม ซึ่งเป็นไอโซโทปชนิดหนึ่งของไฮโดรเจน ซึ่งพบในธรรมชาติน้อยมาก
# S
S (ตัวใหญ่: S ตัวเล็ก: s) เป็นอักษรละตินลำดับที่ 19

 ชื่อเรียก 
 ในภาษาอังกฤษ เรียกว่า "เอส"
 ในภาษาเยอรมัน เรียกว่า "เอส"
 ในภาษาฝรั่งเศส เรียกว่า "แอส"
 ในภาษาสเปน เรียกว่า "เอเซ"
 ในภาษาอิตาลี เรียกว่า "เอซเซ"
 Phoenician  shin Etruscan S Greek  Sigma 64px 64px 64px

 ความหมาย 
 S เป็นสัญลักษณ์ของธาตุกำมะถัน
 S ใช้แทนขนาดของเสื้อผ้า ขนาดเล็ก (ย่อจาก small)
# ฎ
ฎ (ชฎา) เป็นพยัญชนะ ตัวที่ 14 ในบรรดาพยัญชนะ 44 ตัวของอักษรไทย ในลำดับถัดจาก ญ (หญิง) และก่อนหน้า ฏ (ปฏัก) ออกเสียงอย่าง ด (เด็ก) จัดอยู่ในกลุ่มอักษรกลาง ในระบบไตรยางศ์ มีชื่อเรียกกำกับว่า “ฎ ชฎา”

อักษร ฎ เป็นได้ทั้งพยัญชนะต้น ให้เสียง /d/ และพยัญชนะสะกด ให้เสียง /t̚/

ปัจจุบันมีคำที่ขึ้นต้นด้วย ฎ อยู่คำเดียวคือ ฎีกา (จากภาษาบาลี ฏีกา) นอกเหนือจากนั้นใช้ประกอบกับคำที่มาจากภาษาบาลีหรือสันสกฤต

ฎ เป็นพยัญชนะที่มักจะใช้สับสนกับ ฏ อยู่เสมอ เนื่องจากมีลักษณะคล้ายกัน และปรากฏอยู่บนแป้นพิมพ์ในตำแหน่งใกล้เคียงกัน